МАЗЫРСКI РАЕННЫ МОЗЫРСКИЙ РАЙОННЫЙ

ВЫКАНАЎЧЫ КАМІТЭТ ИСПОЛНИТЕЛЬНЫЙ КОМИТЕТ

**АДДЗЕЛ АДУКАЦЫI ОТДЕЛ ОБРАЗОВАНИЯ**

ЗАГАД ПРИКАЗ

**16.04.2025 №467**

г. Мазыр

Аб правядзенні

конкурсаў рэспубліканскай акцыі

«Я гэты край Радзімаю заву»

У адпаведнасці з загадам Галоўнага ўпраўлення адукацыі ад 10.04.2025 № 299, з мэтай удасканалення дзейнасці ўстаноў адукацыі па патрыятычным выхаванні дзяцей і навучэнскай моладзі праз актыўнае ўключэнне іх ва ўсебаковае вывучэнне гісторыка-культурнай і прыроднай спадчыны малой радзімы, сваёй сям’і і роду

ЗАГАДВАЮ:

1. Арганізаваць правядзенне конкурсаў у рамках рэспубліканскай акцыі «Я гэты край Радзімаю заву» (далей – Акцыя) у адпаведнасці з палажэннем (дадатак 1):

1.1. «Мой род, мая сям’я» – з красавіка па 24 верасня 2025 года;

1.2. «Па старонках Дзённіка вандроўніка» – з красавіка па 06 лістапада 2025 года.

2. Адказнасць за арганізацыю і правядзенне раённага этапа рэспубліканскай акцыі, прадстаўленне конкурсных матэрыялаў на абласны этап у тэрмін згодна з палажэннем ускласці на дырэктара дзяржаўнай установы адукацыі «Мазырскі цэнтр турызму і краязнаўства дзяцей і моладзі» Пунтуса А.В.

3. Зацвердзіць склад журы (дадатак 2).

4. Кіраўнікам устаноў адукацыі:

4.1. забяспечыць удзел навучэнцаў і педагогаў устаноў агульнай сярэдняй адукацыі ў конкурсах:

4.1.1. «Мой род, мая сям’я» ў адпаведнасці з п.2.1 палажэння (індывідуальна) ва ўзрастных катэгорыях: да 14 гадоў, 14 гадоў і болей;

4.1.2. «Па старонках Дзённіка вандроўніка» ў адпаведнасці з п.2.2 палажэння (індывідуальна) устаноў агульнай сярэдняй адукацыі ва ўзрастных катэгорыях: 1-4 класы, 5- 11 класы.

4.2. падаць матэрыялы ў адпаведнасці з палажэннем аб правядзенні конкурсаў у дзяржаўную ўстанову адукацыі "Мазырскі цэнтр турызму і краязнаўства дзяцей і моладзі" па адрасу: 247760, г.Мазыр, вул.Пушкіна, 36 (у друкаваным выглядзе), а таксама электронны варыянт работы (спасылку) і заяўку ўстаноўленай формы (дадатак 3) накіраваць на электронны адрас: centr\_tur@mozyrroo.by

5. Кантроль за выкананнем загада ўскласці на намесніка начальніка аддзела адукацыі Віткоўскую М.В.

Начальнік аддзела Л.А. Папкова

Пунтус 246789

 Дадатак 1

ПАЛАЖЭННЕ

аб правядзенні мерапрыемстваў рэспубліканскай акцыі

«Я гэты край Радзімаю заву»

**1.Агульныя палажэнні**

1.1. У адпаведнасці з планам работы Міністэрства адукацыі Рэспублікі Беларусь на 2025 год, планам мерапрыемстваў па рэалізацыі Праграмы бесперапыннага выхавання дзяцей і моладзі на 2021-2025 гг. з мэтай удасканалення дзейнасці ўстаноў адукацыі па патрыятычным выхаванні дзяцей і навучэнскай моладзі праз актыўнае ўключэнне іх ва ўсебаковае вывучэнне, гісторыка-культурнай і прыроднай спадчыны малой радзімы, сваёй сям’і і роду ў 2025 годзе ў рамках рэспубліканскай акцыі «Я гэты край Радзімаю заву» (далей – Акцыя) праводзяцца рэспубліканскія конкурсы (далей - конкурсы):

 «Мой род, мая сям’я»;

 «Па старонках Дзённіка вандроўніка».

 1.2. Арганізатарам правядзення Акцыі з’яўляецца Міністэрства адукацыі Рэспублікі Беларусь. Арганізацыйнае і метадычнае забеспячэнне мерапрыемстваў Акцыі ажыццяўляе ўстанова адукацыі «Рэспубліканскі цэнтр экалогіі і краязнаўства» (далей – Рэспубліканскі цэнтр), ўстанова адукацыі «Мазырскі цэнтр турызму і краязнаўства дзяцей і моладзі» .

1.3. Конкурсы праводзяцца ў чатыры этапы з вызначэннем пераможцаў і прызёраў:

першы этап (адборачны) – ва ўстановах адукацыі;

другі этап (адборачны) – раённы;

трэці этап (адборачны) – абласны;

чацвёрты (заключны) – рэспубліканскі.

1.4. Для правядзення конкурсаў Акцыі на кожным этапе ствараюцца арганізацыйныя камітэты (далей – аргкамітэты).

1.5. Для падвядзення вынікаў конкурсаў Акцыі на кожным этапе аргкамітэтам ствараецца журы.

2. Асаблівасці правядзення конкурсаў Акцыі.

2.1**. Рэспубліканскі конкурс «Мой род, мая сям’я»**

2.1.1. Рэспубліканскі конкурс «Мой род, мая сям’я » (далей - конкурс) праводзіцца з красавіка па 24 верасня 2025 года.

2.1.2. Конкурс праводзіцца ў мэтах духоўнага ўзбагачэння навучэнцаў праз пераемную сувязь пакаленняў і фарміравання асэнсаванага разумення імі непарыўнай сувязі гісторыі сям’і з гісторыяй сваёй краіны.

2.1.3. Асноўнымі задачамі конкурсу з’яўляюцца:

садзейнічанне асэнсаванню навучэнцамі сямейных каштоўнасных арыенціраў, фарміраванне ў іх патрэбы да самаадукацыі і самавыхавання;

далучэнне моладзі да пошукавай дзейнасці, накіраванай на даследаванне ўласных радаводаў;

 прывіццё даследчых навыкаў, пашырэнне і паглыбленне інтэлектуальных і пазнавальных магчымасцей навучэнцаў;

 пашырэнне гісторыка-радаводнага кругагляду;

умацаванне сямейных сувязяў;

прывіццё пачуцця гонару, павагі і любові да сваёй сям’і, свайго роду;

вывучэнне, перайманне і адраджэнне сямейных традыцый;

даследаванне сямейных рэліквій.

 2.1.4. Парадак правядзення конкурсу

 У конкурсе прымаюць удзел навучэнцы адпаведна п. 1.6 у дзвюх катэгорыях: да 14 гадоў, 14 і болей.

 2.1.5. Удзельнікі конкурсу даследуюць гісторыю сваёй сям’і (роду), генэзіс свайго прозвішча; знаёмяцца з сямейнымі рэліквіямі, звычаямі і традыцыямі; здабываюць, аналізуюць, сістэматызуюць і абагульняюць матэрыялы розных інфармацыйных крыніц, ствараюць уласны радавод з генеалагічным дасье на прадстаўнікоў роду, працуюць над стварэннем карты-схемы рассялення прадстаўнікоў роду.

 2.1.6. На конкурс падаецца конкурсная работа, якая ўключае:

 уласны радавод (генеалагічнае дрэва, табліца і г.д.), дзе з максімальнай паўнатой фіксуюцца ўсе прадстаўнікі роду (імя і прозвішча, гады жыцця, месца нараджэння, ступень роднасці (маці, бацька, сястра…), не меней чацвёртага калена (да прадзедаў);

 генеалагічнае дасье на кожнага прадстаўніка роду, куды ўваходзіць яго біяграфія з выпіскамі з пісьмовых крыніц, тэкстамі ўспамінаў, фатаздымкамі, дакументамі, якія пацвярджаюць факты біяграфіі і г.д.;

 матэрыял па гісторыі сям’і (роду), дзе ў храналагічнай паслядоўнасці прадстаўлена апісанне жыццядзейнасці сваякоў, а таксама важных для сям’і (роду) падзей;

 матэрыял з апісаннем захаваных сямейных рэліквій (з іх фотавыявай), сямейных звычаяў, традыцый, паданняў, легенд (пры наяўнасці);

 матэрыял антрапанімічных даследаванняў сям’і, роду (паходжанне імёнаў, прозвішчаў, мянушак);

 карту-схему з адлюстраваннем геаграфіі рассялення прадстаўнікоў роду.

На конкурс прадстаўляюцца матэрыялы ў друкаваным і электронным выглядзе.

2.1.7. Асноўныя крытэрыі ацэнкі конкурсных матэрыялаў:

адпаведнасць патрабаванням п. 2.1.6.;

змястоўнасць матэрыялу, інфармацыйная напоўненасць;

аналітычны падыход;

храналалагічная паслядоўнасць;

культура мовы;

творчы падыход у афармленні.

**2.2.** **Рэспубліканскі конкурс «Па старонках Дзённіка вандроўніка»** (далей – конкурс) праводзіцца з красавіка па 06 лістапада 2025 года.

2.2.1. Асноўная мэта і задачы конкурсу

Конкурс праводзіцца з мэтай фарміравання патрыятычных пачуццяў у навучэнцаў праз іх далучэнне да актыўнай турысцка-экскурсійнай дзейнасці.

Асноўнымі задачамі конкурсу з’яўляюцца:

пашырэнне ведаў навучэнцаў аб гістарычнай, культурнай, прыроднай спадчыне і эканамічным развіцці роднага краю;

развіццё пазнавальнай дзейнасці навучэнцаў і іх творчых здольнасцей.

2.2.2. Парадак правядзення конкурсу.

У конкурсе прымаюць удзел навучэнцы ўстаноў агульнай сярэдняй адукацыі ў двух катэгорыях: 1 - 4 класы, 5 - 11 класы.

Навучэнцы індывідуальна (у суправаджэнні законных прадстаўнікоў непаўналетняга) або ў складзе экскурсійных груп удзельнічаюць у экскурсіях/паходах, запаўняюць Дзённік вандроўніка (далей – Дзённік), у якім фіксуюць наведаныя аб’екты гісторыка-культурнай і прыроднай спадчыны нашай краіны.

Дзённік запаўняецца ў адпаведнасці з рэкамендацыямі, якія размешчаны на сайце Рэспубліканскага цэнтра (https://rcek.by/Турысцкаэкскурсійная работа).

2.2.3. Конкурсная работа складаецца з Дзённіка і творчай работы «З алоўкам у вандроўку».

Пры ацэнцы Дзённіка ўлічваецца наяўнасць наступных паказчыкаў:

колькасць экскурсій/паходаў, у якіх прынялі ўдзел навучэнцы (ад 1 да 5, у залежнаці ад узросту);

паўната запаўнення табліц (па экскурсіях/паходах, якія здзейснілі навучэнцы);

выкананыя заданні (для навучэнцаў II і III ступеняў адукацыі, якія размешчаны ў канцы Дзённіка);

адзнакі (абавязкова) аб наведванні экскурсійных аб’ектаў у адпаведнасці з рэкамендацыямі;

фотаздымкі або gr-коды са спасылкай на фотаздымкі (фотаздымкі павінны быць зроблены на фоне аб’ектаў маршруту і мець подпіс: дата, назва аб’ектаў, месца знаходжання);

запіс, які зроблены падчас ці пасля экскурсіі/паходу (разварот Дзённіка «Для заметок/Мои впечатления»).

Таксама будзе ацэньвацца творчае афармленне, акуратнасць запаўнення Дзённіка, культура мовы. Пры творчам падыходзе да афармлення Дзённіка абавязкова павінен быць варыянт яго зацверджанага макета.

Творчая работа «З алоўкам у вандроўку» (далей – творчая работа) – гэта матэрыял інфармацыйна-публіцыстычнага жанру ў выглядзе нататкі адной з экскурсіі/паходу: аповед аб падзеях, уражаннях, назіраннях, сустрэчах з цікавымі людзьмі.

 Матэрыял павінен змяшчаць: завязку (пачатак падзеі), развіццё дзеянняў (апісанне канкрэтных дзеянняў, якія адбыліся падчас экскурсіі/паходу), кульмінацыю (найбольш цікавы, яркі момант у экскурсіі/паходзе), развязку (уражанні, якія засталіся пасля экскурсіі/паходу).

На конкурс падаецца творчая работа напісаная ад рукі ўдзельнікам конкурсу.

2.2.4. Асноўныя крытэрыі ацэнкі конкурсных матэрыялаў:

адпаведнасць патрабаванням да конкурснага матэрыялу;

змястоўнасць (паўната раскрыцця, арыгінальнасць задумы);

аўтарскае прадстаўленне работы (самастойныя і абгрунтаваныя меркаванні, адпаведнасць зместу ўзросту аўтара);

адпаведнасць жанру (нататкі);

культура мовы;

творчае афармленне.

Вынікі конкурсу падводзяцца па суме балаў ацэнкі Дзённіка і творчай работы.

2.2.5. Падаць матэрыялы ў адпаведнасці з палажэннем аб правядзенні конкурсу да 06 лістапада 2025 года у дзяржаўную ўстанову адукацыі "Мазырскі цэнтр турызму і краязнаўства дзяцей і моладзі" па адрасу: 247760, г.Мазыр, вул.Пушкіна, 36 (у друкаваным выглядзе), а таксама электронны варыянт работы (спасылку) і заяўку ўстаноўленай формы (дадатак 3) накіраваць на электронны адрас: centr\_tur@mozyrroo.by

3. Конкурсныя работы павінны абавязкова мець тытульную старонку

з пазначэннем поўнай назвы ўстановы адукацыі (без скарачэнняў), раёна, вобласці, назвы конкурсу і тэмы працы, інфармацыі аб аўтару работы (прозвішча, імя, імя па бацьку, клас/аб’яднанне па інтарэсах/група навучання) і аб кіраўніку/кіраўніках (прозвішча, імя, імя па бацьку (без скарачэнняў), пасада), а таксама нумары кантактных тэлефонаў. Да матэрыялу, напісанага на рускай мове, неабходна ўключыць тытульную старонку на беларускай мове.

4. Аўтары, удзельнікі конкурсаў, даюць згоду арганізатарам адпаведных этапаў правядзення мерапрыемстваў на публікацыю сваіх работ у друкаваных і (ці) электронных выданнях, публічную дэманстрацыю на сайтах арганізатараў, некамерцыйнае выкарыстанне матэрыялаў з мэтай папулярызацыі Акцыі (з захаваннем аўтарскіх правоў), а таксама згоду на праўку і скарачэнні (пры неабходнасці) тэкставых матэрыялаў з захаваннем аўтарскай пазіцыі.

5. Падвядзенне вынікаў мерапрыемстваў Акцыі.

Пераможцы і прызёры мерапрыемстваў Акцыі вызначаюцца ў кожнай намінацыі і ўзроставай катэгорыі згодна з парадкам правядзення адпаведнага мерапрыемства.

Пры падвядзенні вынікаў конкурсаў Акцыі пры роўнай колькасці балаў на падставе рашэння журы можа ўсталёўвацца адпаведная колькасць прызавых месцаў (першае, другое, трэцяе).

Пераможцы і прызёры заключнага этапу конкурсаў Акцыі ўзнагароджваюцца дыпломамі I, II, III ступені Міністэрства адукацыі Рэспублікі Беларусь, дыпломамі Рэспубліканскага цэнтра.

6. Фінансаванне конкурсаў.

Камандзіровачныя выдаткі педагогам і праезд удзельнікаў мерапрыемстваў заключнага этапу адпаведнага конкурсу Акцыі ажыццяўляецца за кошт накіроўваючай арганізацыі.

 Дадатак 2

СКЛАД ЖУРЫ

раённага этапа конкурсаў

рэспубліканскай акцыі «Я гэты край Радзімаю заву»

Чайкоўская - метадыст ДУ “Мазырскі вучэбна-

Надзея Леанідаўна метадычны цэнтр”

Пунтус - дырэктар ДУА “Мазырскі цэнтр

Анатоль Васільевіч турызму і краязнаўства дзяцей і моладзі”

Цімохіна - намеснік дырэктара па вучэбна-

Святлана Мікалаеўна выхаваўчай рабоце ДУА “Мазырскі цэнтр турызму і краязнаўства дзяцей і моладзі”

Санько - загадчык аддзела па асноўнай

Святлана Уладзіміраўна дзейнасці ДУА “Мазырскі цэнтр турызму і краязнаўства дзяцей і моладзі”

Дземкова - метадыст ДУА “Мазырскі цэнтр

Ірына Вячаславаўна турызму і краязнаўства дзяцей і моладзі”

 Дадатак 3

ЗАЯВКА

на участие в районном этапе республиканского конкурса

 “ Па старонках дзенніка вандроўніка”,

 в рамках республиканской акции

 «Я гэты край Радзімаю заву

Возрастная категория:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| № | Учреждение образования | Название работы | Ф.И.О. автора | Информация о руководителе | Ссылка на электронную версию работы |
| 1. | Государственное учреждение образования «Гимназия имени Я.Купалы» |  «Путешествие по замкам Беларуси» | Сверидова Ольга, 10 класс | Иванова Галина Петровна, учитель истории и обществоведения + 375 29 11111111  |  |

Санько246789